આતંકવાદીઓના કબજામાંથી મુકત થયા બાદ ફાધર ટોમે જણાવ્યુ કે દેશમાં પરત ફરવાથી મને ઘણો આનંદ થયો છે. જે લોકોએ મને મુકત કરાવવામાં જે લોકોએ પ્રયાસ કર્યા તે બદલ હું તેમનો આભારી છુ. ફાધર ટોમનું ગત ૬ માર્ચ ૨૦૧૬ના રોજ આઈએસઆઈએસના આતંકીઓએ અપહરણ કર્યું હતું. અને તેઓ લાંબા સમયથી આતંકીઓના કબજામાં હતા.ત્યારે ભારત સરકારના પ્રયાસોથી તેમને ૧૮ માસ બાદ મુકત કરાવાયા છે. ફાધરનું અદલના ઘરડાંઘર પર થયેલા હુમલા વખતે અપહરણ કરવામાં આવ્યું હતું.આ હુમલામાં ૧૫ લોકોનાં મોત થયાં હતાં. આ દરમિયાન ફાધરે તેમને બચાવવાની અપીલ કરતો એક વીડિયો પણ બહાર આવ્યો હતો.જેમાં તેમણે પ્રણવ મુખરજી, નરેન્દ્ર મોદી, અને પોપ ફ્રાન્સિસ અને ક્રિશ્વિયન સમુદાયને મદદ માટે અપીલ કરી હતી.